Diari Oficial de la Generalitat Valenciana


Sumari del DOGV 409, del 25-07-1986 (1986/806811)

ORDRE de 24 de juny de 1986, de la Conselleria d'Agricultura i Pesca, per la qual són regulats determinats aspectes de les subvencións en matèria de producció agrària.
-----------------------------------------------------------------------------------------------------------------------------------------------------------------------

### Dades del document

Número de DOGV
:   409

Data del DOGV
:   25-07-1986

Secció del DOGV
:   ALTRES DISPOSICIONS

Número del document
:   1986/806811


Data del document
:   24-06-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 24 de juny de 1986, de la Conselleria d'Agricultura i Pesca, per la qual són regulats determinats aspectes de les subvenciones en matéria de producció agrària.  
El Reial Decret 3.533/81, de 29 de desembre, atribueix a la Comunitat Valenciana, entre altres competències, l'execució dels programes i les actuacions d'interés en relació amb l'ordenació i el foment de les produccions agràries. Aquesta execució implica conseqüentment el desenvolupament específic i l'aplicació dins l'àmbit territorial dels criteris, les finalitats, els requisits i els objectius que estableixen els programes generals.   
Amb la finalitat d'instrumentar l'aplicació de tot el que contenen les disposicions de l'Administració Central que són citades a l'Annex 1, a l'efecte de la gestió administrativa adequada i per facilitar la coordinació necessària,   
ORDENE:   
Article primer  
Les condicions establertes en aquest Ordre afectaran totes les ajudes gestionades per la Direcció General de la Producció Agrària, de la Conselleria d'Agricultura i Pesca, amb càrrec als pressupostos de la Generalitat Valenciana, que són relacionats a l'Annex I.   
Article segon  
Les sol·licituds d'ajuda seran presentades a les Agències d'Extensió Agrària o a les Unitats corresponents dels Serveis Territorials de la Conselleria.   
Article tercer  
Les inversions per a les quals siga sol·licitada ajuda no podran iniciar-se abans de la presentació de sol·licituds.   
Article quart  
Els sol·licitants hauran de complir totes les normes que siguen establertes respecte a sanitat vegetal i animal, i estar incloses en les campanyes de sanejament corresponents.   
Article cinqué  
Per a la concessió de l'ajuda caldrà estar inscrits en els registres oficialment establerts per a cada activitat determinada.   
Article sisé  
D'acord amb el que especifiquen l'article 20.3 de la Llei de la Generalitat Valenciana 15/85 de Pressuposts per a 1986 i l'article 4.b) de l'Ordre d'11 de març de 1986, de la Conselleria d'Economia i Hisenda, la concessió de subvencions s'ajustarà al que indiquen les susdites disposicions, i en concret s'exigirà:   
a) Presentació, per part dels peticionaris, d'un programa de treball delimitat temporalment, amb indicació de l'evolució per etapes de les realitzacions.   
b) Fixació dels terminis de pagament que es deriven del programa d'execució, si pertoca.   
c) El pagament serà ordenat amb caràcter general, amb la justificació prèvia del compliment de les obligacions determinades en la concessió; l'import de la subvenció serà reduïda en la proporció en què ho faça el valor de l'obra a realitzar.   
d) En els casos que seran indicats, hom exigirà per part dels perceptors la presentació d'aval bancari com a garantia de la subvenció a rebre.   
e) Garantia del compliment per part dels concessionaris de les subvencions, de les seues obligacions fiscals i davant la Seguretat social, d'acord amb la normativa vigent.   
DISPOSICIO TRANSITARIA  
Les sol·licituds d'ajuda presentades amb anterioritat a la publicació d'aquesta Ordre seguiran el procés de tramitació iniciat d'acord amb el que ha estat establert en cadascuna de les ajudes sol·licitades.   
DISPOSICIONS FINALS   
Primera   
Queda facultada la Direcció General de la Producció Agrària per dictar les disposicions necessàries per a l'aplicació d'aquesta Ordre.   
Segona  
Aquesta Ordre vigirà el dia de publicació en el Diari Oficial de la Generalitat Valenciana.   
València, 24 de juny de 1986.   
El Conseller d' Agricultura i Pesca,  
LLUIS FONT DE MORA I MONTESINOS  
ANNEX I  
PROGRAMES COORDINATS MINISTERI D'AGRICULTURA, PESCA I ALIMENTACIO GENERALITAT VALENCIANA I DISPOSICIONS DE L'ADMINISTRACIO CENTRAL QUE ELS REGULEN.   
-Adquisició i utilització en règim cooperatiu de maquinària i altres mitjans de producció. OM de 26 de juliol de 1983.   
-Lluita contra la «tristesa» i millorament de l'estructura de les plantacions de cítrics. OM de 16 de juliol de 1984 i 10 de juliol de 1985-Reconversió i reestructuració de la vinya. RD 406/81 d'11 de gener; OM de 15 de juliol de 1985.   
-Reconversió i reestructuració de l'oliverar. RD 2625/81; OM de 24 de març i 30 d'abril de 1982.   
-Foment experimental de lleguminoses-pinso i altres cultius proteics. OM de 2 de novembre de 1984.   
-Foment de la innovació tecnològica a finques col·laboradores de cultius herbacis i llenyosos. OM de 25 de novembre de 1978 i 31 de març de 1979.   
-Ordenació i millorament del sector forestal privat (produccions aprofitables per a fusta i no-aprofitables per a fusta) OM de 9 de juliol de 1982 i 16 de febrer de 1981.   
-Ordenació i millorament d'explotacions ramaderes extensives. RD 1552/84 d?1 d'agost.   
-Millorament de l'estructura productiva de la ramaderia lletera. RD 2166/981 de 3 de juliol; OM de 24 de març de 1982 i 3 d'agost de 1983.   
-Indemnitzacions de tuberculosi, brucel·losi i d'altres epizooties. OM de 21 d'octubre de 1980 i RD de 9 de febrer de 1982 i 22 de maig de 1984.   
-Lluita contra agents nocius i ATRIAS (Sanitat Vegetal).   
Resolucions de cada campanya; OM de 26 de juliol de 1983.   
-Ajudes a Entitats Associatives Agrícoles, en especial APAS. OM de 29 de setembre de 1982 i 13 de setembre de 1983.